הבחירות לנשיאות מצרים (2012)

הבחירות לנשיאות מצרים בשנת 2012 (בערבית: انتخابات الرئاسة المصرية للعام 2012) הן הבחירות החופשיות הראשונות לנשיאות מצרים. הבחירות התקיימו בעקבות נפילת השלטון במדינה. הסיבוב הראשון של הבחירות התקיים ב-23–24 במאי 2012 והתמודדו בו 12 מועמדים; הסיבוב השני של הבחירות, בו ניצח המתמודד מוחמד מורסי את אחמד שפיק, נערך ב-16–17 ביוני לאחר שלא הושגה הכרעה בסיבוב הראשון. זו מערכת הבחירות השנייה בתולדות מצרים בה התמודדו יותר ממועמד אחד; (הפעם הקודמת הייתה בבחירות 2005). וכן היו אלו הבחירות הראשונות לנשיאות לאחר ההפיכה במדינה. כללי הבחירות פורסמו ב-30 בינואר 2012. נקבע כי מועמד חייב להיוולד במצרים להורים מצרים, אסור שיחזיק באזרחות כפולה ואסור שיהיה נשוי למי שאינו אזרח מצרי. כדי להיות מועמד דרוש תמיכה של 30 חברי פרלמנט או חתימות של 30,000 בעלי זכות בחירה. על פי ועדת הבחירות המצרית, הליך הרישום החל ב-10 במרץ 2012 והסתיים ב-7 באפריל. לפני הסיבוב הראשון, 23 מועמדים נרשמו רשמית למרוץ, חלק מהמועמדים פרשו בטרם ההרשמה ועשרה מועמדים נפסלו סופית בפני ועדת הבחירות המצרית, לאחר שניתן להם אפשרות ערעור בפני הוועדה עצמה. ביניהם ניתן למצוא שלושה מועמדים מרכזיים. הראשון, סגן הנשיא וראש המודיעין המצרי תחת משטרו של מובארק, עומר סולימאן, בשל היעדר כ-1000 חתימות ממחוז אחד, השני, המועמד הסלפי אבו איסמעיל, בשל אזרחותה האמריקאית של אמו והשלישי, מועמד האחים המוסלמים למרוץ, ח'יירת א-שאטר, בשל עברו הפלילי (ישב בכלא של הממשל הקודם של מובראק, בשל פעילותו במסגרת האחים המוסלמים שהיה בזמנו בלתי חוקי). החלטתה של ועדת הבחירות המצרית היא סופית ולא ניתן לערער עליה. ב-23 באפריל אישרה המועצה הצבאית חוק שעבר בפרלמנט הנשלט על ידי האיסלמיסטים ובו איסור על ראשי ממשלות לשעבר, סגני נשיא ושאר חברי מפלגת השלטון הבכירים תחת מובראק לרוץ למשרה ציבורית למשך 10 שנים, ובכך, למעשה, נפסלה המועמדות ה-11 במספר הפסילות, זו של ראש הממשלה לשעבר אחמד שפיק, שכיהן כראש ממשלה תחת ממשלו של מובראק. החוק והפסילה החדשה אושרו גם על ידי ועדת הבחירות המצרית [1] [2]. החוק החדש לא הוחל על מועמדותו של עמר מוסא שכן אינו חל על דרגים ברמת שר [3] [4], הדרג בו כיהן מוסא בממשלו של מובראק (ראו הערה להלן). ב-25 באפריל קיבלה ועדת הבחירות את ערעורו של אחמד שפיק כנגד החלטתה הקודמת של הוועדה לפסול את מועמדותו למרוץ לנשיאות (ובכך עמדה הרשימה הסופית על סך של 13 מועמדים כשרים) וכן ועדת הבחירות הצהירה כי "חוק הצינון" החדש גם יובא בפני בית המשפט החוקתי כדי לקבוע האם הוא חוקתי, כפי שנתבקש בערעור [5]. ב-26 באפריל הכריזה ועדת הבחירות על רשימת המועמדים הסופית [6] [7]. ב-16 במאי 2012 פרש מהמרוץ מועמד פחות מרכזי בשם מוחמד פאוזי עיסא, לטובת המועמד עמר מוסא, כשהוא משאיר בכך את רשימת המועמדים הסופית על סך 12 מועמדים [8] [9]. יומיים לפני הסיבוב השני, אליו העפילו מוחמד מורסי ואחמד שפיק, "חוק הצינון" נידון בפני בית המשפט החוקתי שקבע שהחוק אינו חוקתי ומפר את עקרון השוויון ובכך בית המשפט הסיר סופית כל מכשול בפני מועמדותו של שפיק במרוץ לנשיאות, אך זה האחרון הפסיד בסיבוב השני למתחרהו מוחמד מורסי. עבדאללה אל-אשעל - עוזר שר החוץ הקודם, שגריר בדימוס. מועמד מפלגת האותנטיות. מחמוד חוסאם - כעצמאי קיבל חתימות של 30,000 בעלי זכות בחירה. נשיא מפלגת "ההתחלה". חוסאם חייר עללא - מועמד "מפלגת השלום הדמוקרטי" ומראשי המודיעין המצרי לשעבר אחמד עוואד אל סעידי - מועמד המפלגה הלאומית של מצרים אבראהים אלג'ריב - כעצמאי קיבל חתימות של 30,000 בעלי זכות בחירה. אשראף בראמה - נשיא מפלגת "מצר אל-קננה". חוסאם חיירת - מועמד "המפלגה הסוציאליסטית הערבית מצרית" ממדוח קוטב - לשעבר מזכ"ל המודיעין הכללי של מצרים, מועמד "מפלגת הציוויליזציה". מורתדא מנסור - לשעבר יו"ר מועדון הספורט א-זמאלכ. מועמד "המפלגה הלאומי של מצרים". מוחמד אל-בראדעי בות'יינה כאמל סעד אל סרייר מוחמד פאוזי עיסא אל הסיבוב השני העפילו שני המועמדים שזכו במספר הקולות הרב ביותר, מוחמד מורסי ואחמד שפיק. ב-30 ביוני 2012 הושבע הנשיא הנבחר מוחמד מורסי לתפקידו. סמכויותיו של הנשיא, כמו גם חוקה קבועה למצרים, טרם נקבעו. הבחירות לפרלמנט המצרי (2011–2012) ההפיכה במצרים (2011) נשיא מצרים האביב הערבי הבחירות לנשיאות מצרים (2014) מדיה וקבצים בנושא הבחירות לנשיאות מצרים בוויקישיתוף האתר הרשמי של ועדת הבחירות המצרית (בערבית) מעקב בחירות, jadaliyya.com (אנגלית וערבית) מוסף הבחירות של אל-מסרי אל-יום (באנגלית) מוסף הבחירות של אל-אהראם (באנגלית) הפוליטיקה החדשה של מצרים שמה את הקשרים עם ישראל למטרה, .דיילי סטאר לבנון, 24 באפריל 2012 (אנגלית). הבחירות לנשיאות מצרים: 13 המועמדים, BBC, ה-26 באפריל 2012 (אנגלית) חיים איסרוביץ', מצרים בוחרת: הכירו את החמישייה הפותחת, באתר nrg‏, 22 במאי 2012 ניר יהב‏, בחירות היסטוריות: 13 מתמודדים על נשיאות מצרים, באתר וואלה, 23 במאי 2012 מידע על הבחירות מאתר הבוסטון מידע מאתר ה-BBC מידע מאתר אל-אהראם רשימת המועמדים לנשיאות Electoral commission upholds ban on 10 presidential candidates, אל אהראם, 17 באפריל 2012 Presidency poll on time, אל אהראם, 19-25 באפריל 2012 מוסא כיהן 10 שנים כמזכ"ל הליגה הערבית, אך זו אינה הסיבה שהוא לא נפסל. ראשית כי חסר לו כמה חודשים ל-10 שנים הללו בספירה מיום כניסת החוק לתוקף (היום בו הודח מובראק), ושנית בשל מה שצוין לעיל - כי החוק אינו תקף לגבי בכירים בממשל מובראק בדרגת שר, הדרגה בה כיהן מוסא, כך שסעיף ה-10 שנים כלל אינו רלוונטי אליו. אבי יששכרוף, פורסמה רשימת המועמדים הסופית לנשיאות מצרים, באתר הארץ, 26 באפריל 2012 egyptindependent bikyamasr.com